Arn Solem Bye

Arn Solem Bye (født 6. november 1855 i Malvik, død 18. september 1917) var en norsk brukseier og lokalpolitiker (V).

Han var sønn av mølleeier Johan Christian Bye, og kom som barn til Åsen (Levanger) sammen med sine foreldre. Arn Solem Bye var oppkalt etter haugianeren Arnt Solem som var gift med hans oldemor Randi Solem.

Faren døde i 1881, og etter hans død overtok Arn Bye drifta av mølla på Nordre Fossing bruk i Åsen. Han fikk auksjonsskjøte på eiendommen i 1883, og i hans tid som eier ble bruket utvidet med sagbruk, høvleri, frørenseri og smie/verksted.

I 1890–1891 var han ordfører i Åsen. Han var lensmann i bygda i åra 1905–1916, styreformann i Aasen Sparebank 1908–1917 og vararepresentant til Stortinget fra Stjørdalen krets i Nordre Trondhjems amt 1910–1912.

Kilder

Eksterne lenker 
 

Ordførere i Åsen
Venstre-ordførere i Nord-Trøndelag
Vararepresentanter til Stortinget
Norske politifolk
Personer fra Levanger kommune
Fødsler i 1855
Dødsfall i 1917